CELEX: C2006/326/33
Language: hu
Date: 2006-12-30 00:00:00
Title: C-317/05. sz. ügy: A Bíróság (ötödik tanács) 2006. október 26-i ítélete (A Sozialgericht Köln [Németország] előzetes döntéshozatal iránti kérelme) – A G. Pohl Boskamp GmbH & Co. KG kontra a Gemeinsamer Bundesausschuss (89/105/EGK irányelv – 6. cikk 1. és 2. pontja – Pozitív lista – Indokolási és a jogorvoslati lehetőségekre vonatkozó tájékoztatási kötelezettség)

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/17
            
         A Bíróság (ötödik tanács) 2006. október 26-i ítélete (A Sozialgericht Köln [Németország] előzetes döntéshozatal iránti kérelme) – A G. Pohl Boskamp GmbH & Co. KG kontra a Gemeinsamer Bundesausschuss
   (C-317/05. sz. ügy) (1)
   
   (89/105/EGK irányelv - 6. cikk 1. és 2. pontja - Pozitív lista - Indokolási és a jogorvoslati lehetőségekre vonatkozó tájékoztatási kötelezettség)
   (2006/C 326/33)
   Az eljárás nyelve: német
   A kérdést előterjesztő bíróság
   Sozialgericht Köln
   Az alapeljárás felei
   
      Felperes: a G. Pohl Boskamp GmbH & Co. KG
   
      Alperes: a Gemeinsamer Bundesausschuss
   
      A következők részvételével: AOK-Bundesverband KdöR, IKK-Bundesverband, Bundesverband der Betriebskrankenkassen (BKK), Bundesverband der landwirtschaftlichen Krankenkassen, Verband der Angestellten-Krankenkassen eV, AEV-Arbeiter-Ersatzkassen-Verband eV, Bundesknappschaft, Seekrankenkasse, Bundesrepublik Deutschland
   Tárgy
   Előzetes döntéshozatal iránti kérelem – Sozialgericht Köln – Az emberi felhasználásra szánt gyógyszerek árának megállapítását, valamint a nemzeti egészségbiztosítási rendszerekbe történő felvételét szabályozó intézkedések átláthatóságáról szóló, 1988. december 21-i 89/105/EGK tanácsi irányelv (HL L 40., 8. o.) 6. cikke 1. és 2. pontjának értelmezése – A „pozitív lista” fogalma –Az alapvetően nem vényköteles és nem térítéses gyógyszerek listájának felállítását előíró nemzeti szabályozás, amelyek tekintetében a nemzeti betegbiztosítási rendszer szerint kivételesen mégis támogatás nyújtható, ha bizonyos súlyos betegségek tekintetében alapkezelésnek minősülnek –Meghatározott határidőn belüli döntési kötelezettség a listára való felvételről, az elutasítás megindokolásáról és a kérelmező kioktatásáról a rendelkezésére álló jogorvoslati lehetőségekről
   Rendelkező rész
   
               1)
            
            
               Az emberi felhasználásra szánt gyógyszerek árának megállapítását, valamint a nemzeti egészségbiztosítási rendszerekbe történő felvételüket szabályozó intézkedések átláthatóságáról szóló, 1988. december21-i 89/105/EGK tanácsi irányelvet úgy kell értelmezni, hogy azzal ellentétes az olyan tagállami szabályozás, amely a vény nélkül kiadható gyógyszereknek az állami egészségügyi ellátások rendszerének szolgáltatásai keretéből történő kizárását követően felhatalmazza e rendszer egyik intézményét, hogy gyógyszerészeti anyagokat e kizárás alól mentesítő rendelkezéseket fogadjon el, anélkül hogy az említett irányelv 6. cikkének 1. és 2. pontjaival összhangban álló eljárást írna elő.
            
         
               2)
            
            
               A 89/105 irányelv 6. cikkének 2. pontját úgy kell értelmezni, hogy az olyan határozat által érintett gyógyszerek gyártói számára, amely határozat eredményeként engedélyezik az abban említett hatóanyagokat tartalmazó gyógyszerek támogatását, abban az esetben is jogosultságot ad a jogorvoslati lehetőségeket megemlítő indokolt határozatra, ha a tagállam szabályozása sem megfelelő eljárást, sem jogorvoslati lehetőségeket nem ír elő.
            
         
      (1)  HL C 281., 2005.11.12.